ต่อมามีนายเศรษฐา คูหา อายุ 41 ปี วิศวกรโรงงานของบริษัท สามมิตร มอเตอร์ จำกัด และนางฤทัยทิพย์ คูหา อายุ 41 ปี บิดามารดาของผู้ตาย เดินทางมาดูที่เกิดเหตุ และในทันทีที่ทั้งสองเห็นศพลูกชายถึงกับร้องไห้โผเข้ากอดศพ สร้างความเวทนาให้กับเจ้าหน้าที่และประชาชนที่มุงดูเหตุการณ์เป็นอย่างมาก ระหว่างนั้นนางฤทัยทิพย์ ถึงกับช็อกเป็นลมหมดสติ เจ้าหน้าที่จึงรีบนำตัวส่งโรงพยาบาลศรีวิชัยจากการสอบปากคำ นายอนันต์ อยู่ศิริ อายุ 40 ปี พ่อค้าขายขนมครก บริเวณใต้สะพานลอยดังกล่าว ให้การว่า ก่อนเกิดเหตุ ขณะที่กำลังขายขนมครกให้กับลูกค้าอยู่นั้น ได้ยินเสียงปืนดังขึ้น 3 นัดซ้อน ตอนแรกคิดว่าเป็นเสียงประทัดจึงไม่ได้สนใจ แต่ได้ยินเสียงชาวบ้านที่เดินผ่านไปมาบริเวณสะพานลอยต่างพากันส่งเสียงหวีดร้อง พร้อมกับพยายามวิ่งหาที่กำบังจนเกิดความชุลมุนวุ่นวายขึ้น ต่อมาได้ยินเสียงคนตะโกนว่า มีคนถูกยิงบนสะพานถึงได้รู้ว่าเกิดเหตุร้ายขึ้น ส่วนคนร้ายตนไม่เห็นหน้า เพราะไม่รู้ว่าหนีไปทางไหน"แถวนี้เป็นย่านที่มีคนเดินพลุกพล่าน ที่ผ่านมามักจะมีเรื่องเด็กวัยรุ่นชกต่อย บางครั้งก็ถึงกับวิ่งไล่ฟันกันก็มี พ่อค้าแม่ค้าแถวนี้เห็นจนชินแล้ว พอตำรวจมาพวกนี้ก็หายไปหมดแล้ว แต่ครั้งนี้ถือว่าร้ายแรงมากเพราะเล่นกันถึงตาย" นายอนันต์ กล่าว
พ่อค้าขายขนมครกให้กับลูกค้าในสะพานลอยมีชื่อว่าอะไร 
นายอนันต์ อยู่ศิริ